cyanic-selkie/wikianc huggingface dataset:
Ντιρλαντά
Ιστορία
Στα ελληνικά το έχουν ηχογραφήσει εκτός από τον Διονύση Σαββόπουλο, ο Παντελής Γκίνης, ο Νίκος Ξυλούρης, η Μαρινέλλα, η Δόμνα Σαμίου και άλλοι. Το 1970 η τραγουδίστρια Δαλιδά (Νταλιντά) το ηχογράφησε με τον τίτλο Darla dirladada στα γαλλικά και στα ιταλικά, κάνοντάς το διεθνή επιτυχία. Επίσης έχει τραγουδηθεί και στα αραβικά από τη Λάιλα Γκαμάλ, στα εβραϊκά από τη Ντάνα Ιντερνάσιοναλ, στα σερβικά από τον Τζόρτζε Μαριάνοβιτς και το συγκρότημα Delča i Sklekovi, στα τουρκικά από τον Tanju Okan, στα φινλανδικά από τα συγκροτήματα Jean S, καθώς και σε άλλες γλώσσες.
Παραπομπές
Κατηγορία:Πολιτισμός της Καλύμνου Κατηγορία:Singles του 1970 Κατηγορία:Ελληνικά παραδοσιακά τραγούδια Κατηγορία:Singles του 1993 Κατηγορία:Singles (ντεμπούτο)
Κορώνης-Φίλανδρος
Κορώνης-Φίλανδρος ονομαζόταν το ελληνικό μουσικό ντουέτο που συναποτελούσαν οι τραγουδιστές Σπύρος Κορώνης και ο Φίλανδρος Μάρκου.
Ιστορικό
Πρωτοεμφανίστηκαν τη μεταπολεμική περίοδο όπου και μεσουράνησαν για χρόνια με κύριο μουσικό είδος ενασχόλησης τους να είναι το ελαφρό τραγούδι, ενώ επίσης να έχουν ερμηνεύσει και πολλά αρχοντορεμπέτικα τραγούδια. Ως καλλιτεχνικό δίδυμο ερμήνευσαν πολλά τραγούδια, μεταξύ των οποίων και δικά τους· συνθέτοντας μουσική και γράφοντας στίχο, με ορισμένα εξ αυτών να είναι τα: «Μίλα μας και μη μας αγαπάς», «Τι ωραία που είσαι απόψε», «Τι παθαίνω σαν σε βλέπω να μιλάς», «Είσαι αυτή που φαντάστηκα», και «Παράβλεψε λιγάκι», «Στης Πλάκας τις ανηφοριές», «Κάτι με τραβάει κοντά σου», «Τι έχεις και όλο κλαις», «Κελαηδήστε ωραία μου πουλάκια» Πραγματοποιούσαν εμφανίσεις σε όλη στην Αθήνα και όλη την Ελλάδα, αλλά και κατά καιρούς σε Κύπρο, Ευρώπη και Αμερική.
Τα μέλη
Ο Σπύρος Κορώνης γεννήθηκε το 1918 και απεβίωσε το 1984 σε ηλικία 66 ετών. Ο Φίλανδρος Μάρκου γεννήθηκε το 1907 στη Σάμο και απεβίωσε το 1993 στην Αθήνα σε ηλικία 86 ετών, ενώ επίσης είχε παντρευτεί την Άννα, κόρη του τραγουδιστή του ρεμπέτικου Αντώνη Διαμαντίδη (γνωστότερου ως Αντ. Νταλκάς).
Δίσκοι βινυλίου (LP)
Ενδεικτικά ακολουθούν παρακάτω, ονομαστικά και με αναφορά στη σχετική χρονολογία κυκλοφορίας τους, δίσκοι βινυλίου (LP) - 33 στροφών που έχουν ηχογραφήσει ως δικούς τους το ντουέτο «Κορώνης-Φίλανδρος» αλλά επίσης και άλλοι που έχουν συμμετάσχει.
Εξωτερικοί σύνδεσμοι
Κατηγορία:Ελληνικά μουσικά ντουέτα Κατηγορία:Έλληνες άνδρες τραγουδιστές
The Hunger Games: Επανάσταση - Μέρος 1
Η ταινία κυκλοφόρησε στους κινηματογράφους των Ηνωμένων Πολιτειών στις 21 Νοεμβρίου 2014. Απέσπασε κυρίως θετικά σχόλια από τους κριτικούς, με τους περισσότερους να επαινούν τις ερμηνείες και τo πολιτικό κρυφό μήνυμα, κριτικάροντας όμως την έλλειψη δράσης και το διαχωρισμό του βιβλίου σε δύο ταινίες. Όπως και οι προηγούμενες ταινίες, αποδείχτηκε τεράστια εισπρακτική επιτυχία με τα συνολικά έσοδα να ανέρχονται στα 755,3 εκατομμύρια δολάρια ενώ έλαβε και μία υποψηφιότητα για Χρυσή Σφαίρα Καλύτερου Τραγουδιού.
Πλοκή
Αφού έχουν διασωθεί από την κατεστραμμένη αρένα των 75ων Αγώνων Πείνας, οι Κάτνις, Μπίτι και Φίνικ οδηγούνται στην Περιφέρεια 13, μία υπόγεια, απομονωμένη από την Πάνεμ περιφέρεια, όπου ετοιμάζεται η επανάσταση απέναντι στην Κάπιτολ εδώ και χρόνια. Η Κάτνις επανενώνεται με τη μητέρα και την αδελφή της, ενώ γνωρίζει την Πρόεδρο Άλμα Κόιν, την ηγέτιδα των επαναστατών. Την ενημερώνουν πως οι πράξεις της οδήγησαν σε αναταραχές σε περισσότερες από τις μισές περιφέρειες, οι οποίες εν συνεχεία ενώθηκαν με την Περιφέρεια 13, κάτι που οδήγησε τον Σνόου να βομβαρδίσει την Περιφέρεια 12 ως αντίποινα. Η Κόιν της ζητάει να γίνει η «Κοτσυφόκισσα» — το σύμβολο της επανάστασης — ως μέρος της στρατηγικής τους να φέρουν όλο τον κόσμο με το μέρος τους. Όταν η Κάτνις βλέπει στην τηλεόραση τη χειραγώγηση που γίνεται στον Πίτα από την Κάπιτολ με σκοπό να καταπνιγεί η επανάσταση, αποδέχεται την πρόταση.
Η Κάτνις γνωρίζει τη σκηνοθετική ομάδα των βίντεο που πρέπει να φτιάξει, με την Έφι Τρίνκετ να είναι η στυλίστριά της και τον φίλο της Γκέιλ, ο σωματοφύλακάς της. Επισκέπτονται ένα νοσοκομείο στην Περιφέρεια 8, όπου δεκάδες τραυματισμένοι πολίτες τη χαιρετάνε επαναστατικά. Όταν ο Σνόου το βλέπει, διατάζει τον βομβαρδισμό του νοσοκομείου σκοτώνοντας όλους όσους βρίσκονται μέσα. Η Κάτνις, γεμάτη οργή, αφού καταρρίπτει ένα από τα βομβαρδιστικά της Κάπιτολ, απευθυνόμενη στην κάμερα στέλνει το μήνυμα: «Αν καούμε, θα καείτε μαζί μας».
Μετέπειτα, μεταβαίνουν στην Περιφέρεια 12, όπου η Κάτνις καταγράφεται να τραγουδάει το τραγούδι «The Hanging Tree». Εκατοντάδες διαδηλωτές από την Περιφέρεια 5, τραγουδώντας το ίδιο τραγούδι, επιτίθενται και ανατινάζουν το υδροηλεκτρικό φράγμα, το οποίο αποτελεί τη βασική πηγή ηλεκτρικής ενέργειας στην Κάπιτολ, προκαλώντας μπλακ-άουτ και αναγκάζοντας την Κάπιτολ να στραφεί στις δευτερεύουσες γεννήτριές της. Το ίδιο βράδυ, κατά τη διάρκεια μίας δεύτερης τηλεοπτικής συνέντευξης του Πίτα, ο Μπίτι χακάρει το σήμα και μεταδίδει ένα βίντεο της Κάτνις. Όταν το βλέπει ο Πίτα, τους προειδοποιεί πως η Κάπιτολ θα επιτεθεί στην Περιφέρεια 13, δίνοντάς τους τον χρόνο να προσφύγουν έγκαιρα στα καταφύγια. Όταν η επίθεση τελειώνει, ανεβαίνοντας στην επιφάνεια, η Κάτνις ανακαλύπτει πως ο Σνόου έριξε σε όλη την περιοχή άσπρα τριαντάφυλλα, ενημερώνοντάς την με αυτό τον τρόπο πως κάθε φορά που επιτίθενται στην Κάπιτολ, θα βασανίζουν τον Πίτα.
Η Κόιν στέλνει μία επίλεκτη ομάδα ειδικών δυνάμεων στην Κάπιτολ για να σώσει τον Πίτα και τους άλλους νικητές των Αγώνων που κρατούνται εκεί αιχμάλωτοι, τους Τζοάνα, Εναμπόρια και Άνι. Ο Μπίτι χακάρει το αμυντικό σύστημα της Κάπιτολ προβάλλοντας ένα ζωντανό προπαγανδιστικό βίντεο, όπου ο Φίνικ μιλάει στην κάμερα απευθυνόμενος στις Περιφέρειες, ζητώντας τους να ενωθούν μαζί τους στον αγώνα. Στο βίντεο, ο Φίνικ αποκαλύπτει τα αθέμιτα μέσα που χρησιμοποίησε ο Σνόου για να εξουδετερώσει τους αντιπάλους του και να ανέβει στην εξουσία. Όταν όλο αυτό το τέχνασμα δεν αρκεί για να μπορέσει η ομάδα να σώσει τον Πίτα και τους άλλους, η Κάτνις επικοινωνεί ευθέως με τον Σνόου για να κερδίσουν περισσότερο χρόνο. Η ομάδα καταφέρνει να σώσει τους αιχμαλώτους και φεύγουν από την Κάπιτολ, με τον Γκέιλ να λέει πως η Κάπιτολ μείωσε επίτηδες την άμυνά της, αφήνοντάς τους να φύγουν. Όταν η Κάτνις πάει να δει τον Πίτα, εκείνος της επιτίθεται και προσπαθεί να την πνίξει, αλλά τον σταματάει ο Μπογκς.
Η Κάτνις ξυπνάει μετά την επίθεση και την ενημερώνουν πως ο Πίτα έχει υποστεί πλύση εγκεφάλου και έχει «προγραμματιστεί» να τη σκοτώσει, θεωρώντας την απειλή. Αυτό εξηγεί και το γιατί η Κάπιτολ τους άφησε να φύγουν με τους αιχμαλώτους. Ο Πίτα κρατείται σε απομόνωση, ενώ του χορηγείται ειδικός ορός για να αναστρέψει την επίδραση της πλύσης εγκεφάλου. Στο μεταξύ, η Κόιν ανακοινώνει πως επόμενος στόχος τους είναι το βασικό στρατιωτικό οχυρό της Κάπιτολ στην Περιφέρεια 2, η οποία αποτελεί και τη μόνη περιφέρεια που παραμένει πιστή στην Κάπιτολ.
Παραγωγή
Στις 10 Ιουλίου 2012, η Lionsgate ανακοίνωσε ότι η τρίτη και τελευταία προσθήκη της σειράς ταινιών, Επανάσταση (Mockingjay), θα χωριζόταν σε δύο ταινίες. Η πρώτη ταινία The Hunger Games: Επανάσταση - Μέρος 1 (The Hunger Games: Mockingjay – Part 1) κυκλοφόρησε στις 21 Νοεμβρίου 2014 και η δεύτερη The Hunger Games: Επανάσταση - Μέρος 2 (The Hunger Games: Mockingjay – Part 2) θα κυκλοφορήσει στις 20 Νοεμβρίου 2015. Πολλοί σκηνοθέτες, συμπεριλαμβανομένων και των Ρίαν Τζόνσον, Φράνσις Λόρενς και Αλφόνσο Κουαρόν ήταν υποψήφιοι να αναλάβουν το πρότζεκτ. Την 1η Νοεμβρίου 2012, ο Λόρενς, σκηνοθέτης της δεύτερης ταινίας The Hunger Games: Φωτιά (The Hunger Games: Catching Fire, 2012), ανακοίνωσε ότι θα επιστρέψει στην καρέκλα του σκηνοθέτη, σκηνοθετώντας και τις δύο ταινίες. Στις 6 Δεκεμβρίου 2012, ανακοινώθηκε ότι το σενάριο της τρίτης και της τέταρτης ταινίας θα έγραφε ο Ντάνι Στρονγκ και το Νοέμβριο του 2013 αποκαλύφθηκε ότι ο Πίτερ Κρεγκ συμμετείχε στη συγγραφή του σεναρίου. Τα γυρίσματα ξεκίνησαν στις 16 Σεπτεμβρίου 2013 στη Βοστόνη, στην Ατλάντα και στο Λος Άντζελες.
Box office
Με προϋπολογισμό 125.000.000 δολάρια, η ταινία The Hunger Games: Επανάσταση - Μέρος 1 έκανε άνοιγμα τριημέρου στην 1η θέση με 121,8 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 337,1 εκατομμύρια δολάρια ενώ στον υπόλοιπο κόσμο συγκέντρωσε 418,2 εκατομμύρια δολάρια. Παγκοσμίως στο σύνολο απέφερε 755,3 εκατομμύρια δολάρια.
Εξωτερικοί σύνδεσμοι
Ταινία 3 Κατηγορία:Αμερικανικές ταινίες Κατηγορία:Ταινίες του 2014 Κατηγορία:Περιπέτεια επιστημονικής φαντασίας (ταινίες) Κατηγορία:Αμερικανικές θρίλερ ταινίες επιστημονικής φαντασίας Κατηγορία:Αγγλόφωνες ταινίες Κατηγορία:Ταινίες παραγωγής Lions Gate Entertainment Κατηγορία:Ταινίες γυρισμένες στην Τζόρτζια
Eurocontrol
thumb|300px|Μέλη του EUROCONTROL
Κατά μέσο όρο, οι τομείς ελέγχου εναέριας κυκλοφορίας στο Κέντρο Ελέγχου Ανώτερης Περιοχής Μάαστριχτ (Maastricht Upper Area Control Centre, MUAC) μπορούν να εξυπηρετήσουν 50 ή περισσότερες πτήσεις ανά ώρα σε μια Ανώτερη Περιοχή Ελέγχου (Upper Control Area), πάνω από τα 24.500 πόδια. Η μέση διάρκεια πτήσης είναι περίπου 18 λεπτά και περίπου το 60% της κυκλοφορίας ανέρχεται από ή κατέρχεται προς ένα από τα κύρια αεροδρόμια στο Λονδίνο, το Παρίσι, τη Φρανκφούρτη, το Άμστερνταμ και το Βερολίνο.
Κράτη-Μέλη
Μέλη του EUROCONTROL και του Ευρωπαϊκού Συμβουλίου Πολιτικής Αεροπορίας, εκτός Ευρωπαϊκής Ένωσης:
Αξιοσημείωτα μη-μέλη: Μέλη του Ευρωπαϊκού Συμβουλίου Πολιτικής Αεροπορίας:
Εξωτερικοί Σύνδεσμοι
Κατηγορία:Έλεγχος εναέριας κυκλοφορίας
Κατηγορία:Αεροπορικές αρχές Κατηγορία:Οργανισμοί με βάση την Ευρώπη
Σαιν-Σιρ-συρ-Λουάρ
Η Σαιν Σιρ Σουρ Λουάρ (γαλλικά: Saint-Cyr-sur-Loire) είναι κοινότητα της Γαλλίας στον νομό Αντρ-ε-Λουάρ στην κεντρική Γαλλία. Βρίσκεται βορειοδυτικά της Τουρ στην αντίθετη όχθη του Λίγηρα. Είναι η τρίτη μεγαλύτερη πόλη στον νομό Αντρ-ε-Λουάρ.
Κυνόσουρα
Με το όνομα Κυνόσουρα αναφέρονται:
Ψαμμήτιχος Β΄ της Αιγύπτου
Ο Ψαμμήτιχος Β΄ της Αιγύπτου ήταν Φαραώ της Αιγύπτου από την 26η δυναστεία μεταξύ 595 π.Χ. και 589 π.Χ., γιος και διάδοχος του Φαραώ της Αιγύπτου Νεχώ Β'. Ο Ψαμμήτιχος Β' ήταν επικεφαλής εκστρατείας το 592 π.Χ. την τρίτη χρονιά της βασιλείας του μέχρι τον τέταρτο καταρράκτη του Νείλου όπου συνέτριψε το βασίλειο του Χούς όπως περιγράφει μια σύγχρονη στήλη στο Καρνάκ. Μια επιγραφή στα Ελληνικά στο κολοσσιαίο άγαλμα του Ραμσή Β' αναφέρει ότι έφτασε ως την Κερκίς στον 5ο καταρράκτη του Νείλου όπου βρισκόταν το βασίλειο του Χούς το οποίο ταυτίζεται με την σημερινή Αιθιοπία.
Εκστρατεία των Αιγυπτίων στο Χούς
Ήταν η πρώτη σύγκρουση ανάμεσα στην Αίγυπτο και την Νουβία από την εποχή της βασιλείας του Τανταμανί, ένας Χουσίτης βασιλιάς με το όνομα Ανλαμανί είχε αναβιώσει την δύναμη του βασιλείου του Ναπάτα. Οι Χουσίτες είχαν ισχυροποιηθεί τόσο πολύ που είχαν φιλοδοξία να καταλάβουν ακόμα και την Αίγυπτο, ο Ψαμμήτιχος Β' με την εκστρατεία του αυτή είχε στόχο να εξουδετερώσει τις συγκεκριμένες φιλοδοξίες τους. Ο Αιγυπτιακός στρατός έφτασε μέχρι την πρωτεύουσα των Χουσιτών Ναπάτα όπου σε μια σειρά από μάχες λεηλάτησε τους ναούς και κατέστρεψε τα βασιλικά Κουσίτικα αγάλματα την εποχή της βασιλείας του Ασπέλτα νεώτερου αδελφού του Ανλαμανί. Η εκστρατεία του Ψαμμήτιχου είχε τελικά τεράστια σημασία για την Αίγυπτο αφού οι Χουσίτες αναγκάστηκαν να μετακινήσουν την πρωτεύουσα τους από την Ναπάτα ακόμα νοτιότερα στην Μερόη. Ο Ψαμμήτιχος τελικά δεν εκμεταλλεύτηκε την τεράστια νίκη του αφού μετά την εκστρατεία του επανήλθε στον πρώτο καταρράκτη και η Ελεφαντίνη εξακολουθούσε να είναι το νοτιότερο σύνορο της Αιγύπτου. Το 591 π.Χ. τον τέταρτο χρόνο της βασιλείας του έκανε εκστρατεία στην Παλαιστίνη προκειμένου να βοηθήσει τον βασιλιά του Ιούδα Σεδεκία στην άμυνα του απέναντι στους Βαβυλώνιους.
Οικοδομικές δραστηριότητες του Ψαμμήτιχου
Ο Ψαμμήτιχος Β' εκτός από πολύ σκληρός πολεμιστής ήταν επιπλέον και εκπληκτικός οικοδόμος κατασκευάζοντας πλήθος τεράστια κτίσματα από γρανίτη και πολύτιμες πέτρες όπως τουρκουάζ που σώζονται μέχρι τις μέρες μας. Με πρωτοβουλία του Ψαμμήτιχου Β' ένα ζεύγος από 21.79 μέτρα ύψους από οβελίσκους ανεγέρθησαν στον ναό της Ηλιούπολης, αυτοί καταστράφηκαν από τους Πέρσες του Καμβύση το 525 π.Χ. και ο Ρωμαίος αυτοκράτορας Οκταβιανός Αύγουστος μετέφερε έναν από αυτούς στην Ρώμη. Το σημαντικότερο οικοδόμημα του Ψαμμήτιχου Β' ήταν ο ναός στο Χιμπίς αφιερωμένος στην τριαδική θεότητα Αμούν, Μούτ και Χονσού με προορισμό την λατρεία του Οσίρη διαστάσεων 19.5 Χ 26 μέτρα. Ο ναός αυτός ήταν οικοδομημένος στις όχθες μιας λίμνης που αποξηράνθηκε αργότερα, η τελειοποίηση του ολοκληρώθηκε από τον Πέρση βασιλιά Δαρείο Β'. Το 1832 ήταν ο πιο καλοδιατηρημένος ναός στην Αίγυπτο, τότε έπεσε η οροφή του για την κατασκευή ενός εργοστασίου αλουμινίου. Ο Ψαμμήτιχος Β' πέθανε το 589 π.Χ., τον διαδέχθηκε ο γιος του Απρίης.
Πηγές
Κατηγορία:Φαραώ της 26ης Αιγυπτιακής Δυναστείας
Τσουλούφι Κουφονησίων
Το Τσουλούφι είναι ακατοίκητη νησίδα των Κυκλάδων η οποία βρίσκεται νότια της Κέρου μαζί με την Πλακή, το Λουμπαρδιάρη, τον Άγιο Ανδρέα, το Λάζαρο και την Μεγάλη Πλάκα. Είναι προσβάσιμα από ιστιοπλοϊκά σκάφη ή καϊκια και όλα τους διαθέτουν πανέμορφο βυθό, γαλαζοπράσινα νερά και μικρούς κόλπους. Αναφέρεται επίσημα το 2001 να προσαρτάται στην κοινότητα Κουφονησίων. Ανήκει στη δημοτική ενότητα Κουφονησίων του δήμου Νάξου & Μικρών Κυκλάδων και σύμφωνα με την απογραφή του 2011 δεν κατοικείται.
Παραπομπές
Κατηγορία:Βραχονησίδες των Κουφονησίων
Εμμανουήλ Βυβιλάκης
Ο Εμμανουήλ Βυβιλάκης (1806-1880) ήταν Κρητικός αγωνιστής της Ελληνικής Επανάστασης του 1821, λόγιος και δημοσιογράφος.
Βίος
Ο Εμμανουήλ Βυβιλάκης γεννήθηκε το 1806 στις Βρύσες Αμαρίου. Το 1813 μετοίκησε οικογενειακώς στο Ρέθυμνο, όπου ο Μπέης κατάσχεσε την περιουσία τους, επειδή δεν συναριθμήθηκαν με τα θύματα της σφαγής του 1814 της πόλης. Εξαιτίας αυτού του γεγονότος κατέφυγαν οικογενειακώς στα βουνά του Μυριοκεφάλου όπου οι γονείς του, Μαρία και Νικόλαος, απεβίωσαν από πανώλη και ο ίδιος ορφάνεψε μαζί με τις τρεις αδελφές του. Με την έναρξη της Ελληνικής Επανάστασης μπάρκαρε με ένα καΐκι και μετά από τριήμερο ταξίδι κατέφτασε στο Ναύπλιο. Υπηρέτησε πέντε χρόνια στο πρώτο Ελληνικό ατμοκίνητο Καρτερία υπό την διοίκηση του Φρανκ Χέιστινγκς. Κατέβηκε στη συνέχεια στην Κρήτη λαμβάνοντας μέρος στην άλωση της Γραμβούσας. Η άρνηση των Μεγάλων Δυνάμεων να μην ενσωματωθεί η Κρήτη στα όρια του μελλοντικώς συσταθέντος Ελληνικού κράτους, ώθησε τον Βυβιλάκη να έλθει στην Αθήνα για την προώθηση του Κρητικού Ζητήματος. Παράλληλα σπούδασε στην Αίγινα στο Κεντρικό Σχολείο και στη συνέχεια στάλθηκε στη Γερμανία για σπουδές Νομικής, από το Ελληνικό κράτος με έξοδα του βασιλιά της Βαυαρίας Λουδοβίκου του Α'. Επέστρεψε στην Αθήνα το 1840 και διορίστηκε ως Πρόεδρος Πρωτοδικών στη Σύρο, από όπου αποχώρησε ως Πρόεδρος Εφετών. Κατέβηκε στην Κρήτη το 1841 με σκοπό να συνδράμει στο Κίνημα των Αδελφών Χαιρέτη. Συμμετείχε ως αντιπρόσωπος της επαρχίας Μυλοποτάμου στις συνελεύσεις των πληρεξουσίων και οπλαρχηγών των επαναστατημένων επαρχιών, οι οποίες έγιναν στο χωρίο Βαφέ Αποκορώνου στις 5 και 12 Απριλίου 1841. Στο ίδιο χωριό εγκατέστησε ένα μικρό φορητό τυπογραφείο το οποίο στη σύντομη διάρκεια της λειτουργίας του δύο μηνών εξέδωσε την παράνομη πολιτική και φιλολογική εφημερίδα Ραδάμανθυς. Μετά την αποτυχία του κινήματος αυτού επέστρεψε στην Αθήνα, όπου συνέχισε την έκδοση της εφημερίδας του, σε εβδομαδιαία βάση με μικρές διακοπές, μέχρι το 1880. Στα μέσα του Ιουνίου του 1880 κατέβηκε στο Ρέθυμνο με την προσδοκία της Ένωσης της Κρήτης με την Ελλάδα, γενόμενος δεκτός με ενθουσιασμό από τους Ρεθυμνιώτες. Είκοσι ώρες μετά την άφιξή του απεβίωσε. Το 1888 έγινε η μετακομιδή των οστών του στο σημερινό νεκροταφείο Ρεθύμνου.
Φιλεκπαιδευτικό έργο
Το 1844 συγκροτήθηκε στην Αθήνα μια επιτροπή για τα σχολεία της Κρήτης, μέλος της οποίας ήταν και ο Βυβυλάκης. Καίρια ήταν η συμβολή του για τη σύσταση σχολείων ως εξής. Στην επαρχία Ρεθύμνου: ένα στην πόλη και στα χωριά Ατσιπόπουλο, Μετόχια, Γωνιά, Πρινέ, Πηγή, Περιβόλια, Γάλλου, Άγιος Κωνσταντίνος, Ρούστικα, Κούφη, Επισκοπή, Αργυρούπολη, Άδελε. Στην Επαρχία Μυλοποτάμου: Μελιδόνι, Μαργαρίτες, Φόδελε, Γαράζο, Ανώγεια, Άγιος Μάμας και Ρούμελη. Επαρχία Αγίου Βασιλείου: Σελιά, Άγιο Πνεύμα. Και στην Επαρχία Αμαρίου: Αμάρι, Μοναστηράκι, Φουρφουράς, Βρύσες, Αποδούλου, Μέρωνας, Μέρωνας και Γερακάρι. Από την αλληλογραφία του πληροφορούμαστε πως απέστειλε βιβλία και πίνακες για τα νεοσύστατα σχολεία. Το 1859 μαζί με άλλους Κρητικούς που διέμεναν στην Ερμούπολη της Σύρου συνέστησε τον Φιλεκπαιδευτικό Σύλλογο Κρητών, με ουσιαστικό πατριωτικό χαρακτήρα. Συχνά συνέδραμε Κρήτες φοιτητές που προσέφευγαν σε αυτόν μεσολαβώντας στο Υπουργείο Παιδείας για χορήγηση υποτροφιών. Η αποτελούμενη από 700 περίπου τόμους διαφόρων εκδόσεων βιβλιοθήκη του Βυβιλάκη και εβδομήντα τόμους Κρητικής Ιστορίας σε διάφορες γλώσσες ενσωματώθηκε στην βιβλιοθήκη που συγκρότησε ο Φιλεκπαιδευτικός Σύλλογος Ρεθύμνης περί το 1870.
Ανασκευάζοντας τον Γιάκομπ Φίλιπ Φαλμεράυερ
Ο πρώτος Έλληνας που αντιμετώπισε τον Γιάκομπ Φίλιπ Φαλμεράυερ με ένα θεωρητικά ολοκληρωμένο έργο ήταν ο Βυβιλάκης. Στη Γερμανία όπου βρισκόταν δημοσίευσε το 1840 την πραγματεία του Neugriechishes Leben, verglichen mit dem altgriechischen: zur Erlauterung beider (Ο νεοελληνικός βίος σε σύγκριση με τον αρχαιοελληνικό: μια αμφίδρομη ερμηνεία). Ο Βυβιλάκης δημοσίευσε μέρος της εργασίας του η οποία αναφερόταν στον Φαλμεράυερ σε ελληνική μετάφραση στο περιοδικό Ραδάμανθυς του 1842, το οποίο εξέδιδε ο ίδιος. Αν και ονομαστικά δεν αναφέρεται σε αυτόν, υπάρχουν παραθέματα από το βιβλίο του, κάτι που δείχνει πως ο Κρητικός λόγιος απαντούσε στον Γερμανό διανοούμενο. Ο Βυβιλάκης ακολουθεί την μέθοδο της σύγκρισης των αρχαίων ελληνικών εθίμων με τα νεοελληνικά για να αποδείξει την συγγένεια των νέων με τους αρχαίους Έλληνες. Κομίζοντας νέο υλικό συλλεγμένο από την Κρήτη το παραλληλίζει με αρχαία έθιμα, αλλά με τρόπο αδέξιο και με παρετυμολογίες. Αυτό δεν έμεινε ασχολίαστο και από τον ίδιο τον Φαλμεράυερ. Σύμφωνα με τον ερευνητή Γιώργο Βελούδη το 1982: «Επομένως, δεν μπορεί να υποστηριχθεί με κανένα τρόπο ότι με τους λαογραφικούς αυτούς ισχυρισμούς ο Βυβιλάκης αναίρεσε πράγματι τον Fallmerayer»
Παρά την μεθοδολογική προχειρότητα, η σημασία της απόπειρας αναίρεσης των θεωριών του Φαλμεράυερ από τον Βυβιλάκη έγκειτο στο ό,τι πρώτος αυτός εγκατέλειψε τα βιολογικά και φυλετικά κριτήρια και επικεντρώθηκε στην πολιτισμική άποψη της θεωρίας του Φαλμεράυερ.
Πηγές
Βυβιλακης Εμμανουηλ Κατηγορία:Έλληνες δημοσιογράφοι Κατηγορία:Έλληνες λόγιοι του 19ου αιώνα
Εγκυκλοπαίδεια της ζωής
Η Εγκυκλοπαίδεια της ζωής (αγγλ. Encyclopedia of Life, EOL) είναι δωρεάν διαδικτυακή εγκυκλοπαίδεια, που προτίθεται να καταγράψει τεκμηριωμένα όλα τα είδη ζωντανών οργανισμών που είναι γνωστά σήμερα στην επιστήμη, περίπου 1,9 εκατομμύριο. Συντάσσεται με βάση υπάρχουσες αξιόπιστες βάσεις δεδομένων που επιμελούνται ειδικοί επιστήμονες, καθώς και με τη βοήθεια μη ειδικών από όλο τον κόσμο. Στόχος της είναι να δημιουργήσει μία «επ' άπειρον επεκτάσιμη» ιστοσελίδα για το κάθε είδος, που θα περιλαμβάνει, εκτός από κείμενο, αρχεία απλής και κινούμενης εικόνας, ήχου, γραφικών, κ.ά.. Επιπροσθέτως η εγκυκλοπαίδεια ενσωματώνει περιεχόμενο από την ψηφιακή Biodiversity Heritage Library, η οποία ψηφιοποιεί εκατομμύρια σελίδες τυπωμένης βιβλιογραφίας από τις μείζονες βιβλιοθήκες φυσικής ιστορίας παγκοσμίως. Το εγχείρημα της Εγκυκλοπαίδειας της ζωής υποστηρίχθηκε αρχικώς από μια σύμβαση χρηματοδοτήσεως 50 εκατομμυρίων δολαρίων ΗΠΑ, κυρίως από το Ίδρυμα Μακάρθουρ και το Ίδρυμα Άλφρεντ Π. Σλόουν (20 και 5 εκατομμύρια αντιστοίχως), καθώς και άλλα πέντε ιδρύματα (Μουσείο Φηλντ Φυσικής Ιστορίας του Σικάγου, Πανεπιστήμιο Χάρβαρντ, Εργαστήριο Θαλάσσιας Βιολογίας, Βοτανικός Κήπος του Μιζούρι και Ίδρυμα Σμιθσόνιαν). Επικεφαλής του εγχειρήματος τέθηκε αρχικώς ο Τζιμ Έντουαρντς και επικεφαλής της ομάδας αναπτύξεως ο Βορειοϊρλανδός ταξινομικός βιολόγος Ντέιβιντ Τζ. Πάτερσον. Τα συμμετέχοντα ιδρύματα συνεχίζουν να υποστηρίζουν την EOL με χρηματικές συνεισφορές, αλλά σημαντικό ρόλο παίζουν και οι δωρεές ανεξάρτητων δωρητών.
Γενικά
Η Εγκυκλοπαίδεια της ζωής «ανέβηκε» στο διαδίκτυο στις 26 Φεβρουαρίου 2008 με 30.000 λήμματα. Ο ιστότοπος αποδείχθηκε αμέσως ότι ήταν εξαιρετικά δημοφιλής και αναγκάσθηκε να επανέλθει σε σελίδες επιδείξεως επί δύο ημέρες όταν είχε 11 εκατομμύρια επισκέπτες.
Ο ιστότοπος «ανέβηκε» και πάλι ανανεωμένος στις 5 Σεπτεμβρίου 2011 με επανασχεδιασμένη διεπαφή και εργαλεία. Η νέα μορφή (αναφερόμενη ως EOLv2) αναπτύχθηκε ως αποτέλεσμα αιτημάτων από το γενικό κοινό, επιστήμονες, εκπαιδευτικούς και επαγγελματίες ερευνητές βιολόγους για έναν πιο προσβάσιμο και ελκυστικό ιστότοπο. Η EOLv2 σχεδιάσθηκε έτσι ώστε να είναι πιο χρηστική και να ενθαρρύνει συνεισφορές και αλληλεπιδράσεις μεταξύ των χρηστών. Επιπλέον «διεθνοποιήθηκε» με διεπαφές για τη γερμανική, την ισπανική, τη γαλλική, τη γαλικιανή, την ελληνική, τη σερβική, τη σλαβομακεδονική, την αραβική, την κινεζική, την κορεατική και την ουκρανική γλώσσα. Στις 16 Ιανουαρίου 2014 η EOL εγκαινίασε την TraitBank, ένα ευρετικό ανοικτό ψηφιακό αποθετήριο για τάσεις, μετρήσεις, αλληλεπιδράσεις και άλλα δεδομένα των ζωντανών οργανισμών. Η σημερινή της μορφή είναι πλέον η
Η εκτελεστική επιτροπή της Εγκυκλοπαίδειας της ζωής περιλαμβάνει ανώτερους υπαλλήλους από τον «Άτλαντα της Ζωντανής Αυστραλίας», τη σύμπραξη Biodiversity Heritage Library, την Κινεζική Ακαδημία Επιστημών, την «Εθνική Επιτροπή για τη Γνώση και τη Χρήση της Βιοποικιλότητας» (Comisión Nacional para el Conocimiento y Uso de la Biodiversidad, CONABIO, Μεξικό), το Μουσείο Φηλντ Φυσικής Ιστορίας, το Πανεπιστήμιο Χάρβαρντ, τη Βιβλιοθήκη της Αλεξάνδρειας, το Ίδρυμα Μακάρθουρ, το Εργαστήριο Θαλάσσιας Βιολογίας, τον Βοτανικό Κήπο του Μιζούρι, το Ίδρυμα Σλόουν και από το Ίδρυμα Σμιθσόνιαν.
Σκοπός
Πληροφορίες σχετικώς με πολλά είδη είναι ήδη διαθέσιμες από ποικιλία πηγών, ιδιαιτέρως για τη μεγαπανίδα. Η συλλογή όλων των διαθέσιμων σήμερα δεδομένων για όλα τα είδη θα χρειασθεί περίπου δέκα έτη. Τον Σεπτέμβριο του 2011 η EOL διέθετε πληροφορίες για περισσότερα από 700 χιλιάδες είδη, με περισσότερες από 600.000 φωτογραφίες και εκατομμύρια σελίδες σαρωμένης βιβλιογραφίας, ενώ σήμερα (Νοέμβριος 2022) στην TraitBank υπάρχουν δεδομένα για 1.999.030 είδη ή ανώτερες ταξινομικές βαθμίδες. Βασίζεται στην καταχώρηση πληροφοριών που έχει συλλεγεί από άλλα εγχειρήματα, όπως το Sp2000, το ITIS, ο «Κατάλογος της ζωής», η FishBase, το AmphibiaWeb, το Mushroom explorer και άλλα. Ο αρχικός σκοπός εστίαζε μόνο στα ζώντα σήμερα είδη, αλλά αργότερα η εγκυκλοπαίδεια θα συμπεριλάβει και εξαφανισμένα προϊστορικά είδη. Καθώς η ανακάλυψη νέων άγνωστων ειδών αναμένεται να συνεχισθεί (ο σημερινός ρυθμός τέτοιων ανακαλύψεων είναι περίπου 20.000 ανά έτος), η EOL θα συνεχίσει να αυξάνεται σε μέγεθος. Καθώς επίσης ο κλάδος της ταξινομικής έχει πλέον νέους τρόπους να ταξινομεί σε νέα είδη με βάση τις μοριακές τεχνικές (ανάλυση του DNA ή του RNA), ο ρυθμός των νέων προσθηκών θα αυξηθεί, ιδίως όσον αφορά τα βακτήρια και τους ιούς.
Πόροι και συνεργασίες
Η Εγκυκλοπαίδεια της ζωής παρέχει πλήρη πρόσβαση για πληροφόρηση μέσα από παραπομπές στις αξιόπιστες βάσεις δεδομένων που αποτελούν τις πηγές της. Οι επαγγελματίες ερευνητές που δημοσιεύουν επιστημονικές έρευνες θα πρέπει να παραπέμπουν κατευθείαν στις υποκείμενες αυτές πηγές. Οι χρήστες δεν μπορούν να τροποποιήσουν τα λήμματα της EOL απευθείας, αλλά μπορούν να εγγραφούν στον ιστότοπο, ώστε να συναντήσουν διαδικτυακά κοινότητες ειδικών και να συζητήσουν με εκείνους σχετικές πληροφορίες, ερωτήσεις, πιθανές διορθώσεις ή βελτιώσεις, πηγές και επικαιροποιήσεις, να συνεισφέρουν εικόνες και ήχους, ή να προσφέρουν εθελοντικά υπηρεσίες τεχνικής υποστηρίξεως.
Εξωτερικοί σύνδεσμοι
Ζωης Κατηγορία:Βιολογικές βάσεις δεδομένων Κατηγορία:Επιστημονικοί ιστότοποι Κατηγορία:Φυλογενετική
Ίνσχας
Η Ίνσχας είναι πόλη της Αιγύπτου στο ανατολικό τμήμα του Δέλτα του Νείλου στο Κυβερνείο Σαρκία. Βρίσκεται κοντά στη Ζαγκαζίκ, 60 χλμ από το Κάιρο. Η πόλη διαθέτει διεθνές αεροδρόμιο κι αεροπορική βάση της Αιγυπτιακής αεροπορίας.
Η πόλη είναι επίσης γνωστή για την πρώτη Αραβική σύνοδο κορυφής που έγινε εκεί το 1949, η οποία κήρυξε την δημιουργία του Αραβικού Συνδέσμου. Επίσης στην πόλη λειτουργεί πειραματικός ερευνητικός πυρηνικός αντιδραστήρας ο μοναδικός στην Αίγυπτο.
Παραπομπές
Κατηγορία:Πόλεις της Αιγύπτου
Ασωματιανός Τζαμπλάκων
Ο Ασωματιανός Τζαμπλάκων ήταν βυζαντινός ναύαρχος και αξιωματούχος του 14ου αιώνα.
Ήταν γιος του Αλεξίου Τζαμπλάκωνα μεγάλου Τζαούσιου και άρχοντα των Σερρών, αδελφοί του οι Αρσένιος και Δημήτριος. Ήταν μέγας δούξ, δηλαδή ναύαρχος του βυζαντινού στόλου, κατά τον Ενετογενουάτικο πόλεμο κατά το 1348-1349 όπου αποτυχημένα αντιμετώπισε του Γενουάτες του Γαλατά, όπου πιάστηκε και αιχμάλωτος.
Παραπομπές
Κατηγορία:Βυζαντινοί του 14ου αιώνα Ασωματιανος Κατηγορία:Βυζαντινοί ναύαρχοι
Χαμπίμπ Εσίντ
Ο Χαμπίμπ Εσίντ (γενν. την 1η Ιουνίου 1949) είναι Τυνήσιος πολιτικός. Έγινε ο 22ος πρωθυπουργός της Τυνησίας στις 5 Φεβρουαρίου 2015. Είναι ο πρώτος πρωθυπουργός που διορίστηκε έπειτα από την υιοθέτηση ενός νέου συντάγματος και θεωρείται ο πρώτος πρωθυπουργός της "Δεύτερης Τυνησιακής Δημοκρατίας". Νωρίτερα υπηρέτησε ως υπουργός Εσωτερικών το 2011.
Πρώτα χρόνια, εκπαίδευση και επαγγελματική ζωή
Γεννημένος στην πόλη Σούσε το 1949, ο Εσίντ απέκτησε τίτλο Μάστερ στα Οικονομικά από το Πανεπιστήμιο Τύνιδας και έκανε ένα ακόμα Μάστερ στην αγροτική οικονομία από ο Πανεπιστήμιο της Μινεσότα.
Ξεκίνησε τη σταδιοδρομία του στον δημόσιο τομέα και κυρίως στο Υπουργείο Γεωργίας. Το 1993 διορίστηκε διευθυντής στο Υπουργείο Γεωργίας, θέση στην οποία έμεινε ως το 1997.Αργότερα υπηρέτησε ως διευθυντής του Υπουργείου Εσωτερικών. Το 2001 διορίστηκε υπουργός Προεδρίας αρμόδιος για θέματα Αλιείας και εν συνεχεία υπουργός Προεδρίας επί θεμάτων Περιβάλλοντος.
Έπειτα από την Τυνησιακή Επανάσταση, διορίστηκε υπουργός Εσωτερικών στην κυβέρνηση του πρωθυπουργού Μπέτζι Καΐντ Εσεμπσί στις 28 Μαρτίου 2011. Επίσης, επιλέχθηκε από τον Αμαντί Τζεμπαλί ως σύμβουλος για θέματα ασφαλείας, έπειτα από τις εκλογές για Συντακτική Συνέλευση, στις 23 Οκτωβρίου 2011.
Πρωθυπουργία
Στις 5 Ιανουαρίου 2015 ο Εσίντ έλαβε εντολή σχηματισμού κυβέρνησης. .
Στην αρχή, σχημάτισε κυβέρνηση αποτελούμενη από δύο πολιτικά κόμματα: το Νιντάα Τουνές και την Ελεύθερη Πατριωτική Ένωση. Έπειτα από την ανακοίνωση, όλα τα πολιτικά κόμματα που αποκλείστηκαν από την κυβέρνηση αρνήθηκαν να εγκρίνουν το σχηματισμό και ο Εσίντ δεν είχε τις 109 έδρες που απαιτούνταν, προκειμένου να ελάμβανε ψήφο εμπιστοσύνης.
Στις 2 Φεβρουαρίου 2015 ο νεοδιορισθείς πρωθυπουργός ανακοίνωσε την νέα κυβέρνηση συνασπισμού, της οποίας τα μέλη συμπεριελάμβαναν και πολιτικούς του ισλαμικού κόμματος Ενάχντα και του φιλελεύθερου Αφέκ Τουνές. . Ο Εσίντ έλαβε ψήφο εμπιστοσύνης στις 5 Φεβρουαρίου 2015. . Το Ενάχντα αποτελεί παρακλάδι της Μουσουλμανικής Αδελφότητας.
Το 2016 αντικαταστάθηκε στην πρωθυπουργία από τον Γιουσέφ Σαχέντ.
Εξωτερικοί σύνδεσμοι
Κατηγορία:Πρωθυπουργοί της Τυνησίας
Scandinavian Nights
Scandinavian Nights είναι ο τίτλος του ζωντανά ηχογραφημένου άλμπουμ του χαρντ ροκ συγκροτήματος Deep Purple. Η συναυλία έλαβε χώρα στο "Konserthuset" της Στοκχόλμης στις 12 Νοεμβρίου του 1970 και ηχογραφήθηκε από το Διεθνές Ραδιόφωνο της Σουηδίας με ονομασία "Tonkraft". Κυκλοφόρησε το 1988 από την "Connoiseur Collection" μόνο στην Ευρώπη, το 1992 από τη "Relativity Records" στις Ηνωμένες Πολιτείες και την Ιαπωνία, ενώ επανεκδόθηκε το 2001 από την εταιρεία "Spitfire".
Το συγκεκριμένο άλμπουμ ηχογραφήθηκε στην περιοδεία για την προώθηση του δίσκου "Deep Purple in Rock", το πρώτο άλμπουμ των Deep Purple με τον Ίαν Γκίλαν στα φωνητικά και τον Ρότζερ Γκλόβερ στο μπάσο. Συμπεριλαμβάνει τη μεγαλύτερη, σε χρονική διάρκεια, εκτέλεση του τραγουδιού "Child in Time", μεγέθους 20 λεπτών, αλλά και ημίωρες εκτελέσεις των κομματιών "Mandrake Root" και και "Wring that Neck", που σημαίνει ότι τα τρία τραγούδια έχουν συνολική διάρκεια άνω των 80 λεπτών!
Η έκδοση του δίσκου στις Ηνωμένες Πολιτείες είχε την ονομασία "Live and Rare" ενώ στις 4 Απριλίου του 2005, οι αρχικές ταινίες ηχογράφησης επανακυκλοφόρησαν με τον τίτλο "Live in Stockholm" και ελαφρώς διαφορετική την χρονική διάρκεια των τραγουδιών.
Τα τραγούδια του δίσκου
CD 1
1. Wring that Neck (Blackmore, Simper, Lord, Paice) - 34:22
2. Speed King (Blackmore, Gillan, Glover, Lord, Paice) - 10:44
3. Into the Fire (Blackmore, Gillan, Glover, Lord, Paice) - 4:48
4. Paint it Black (Jagger, Richards) - 9:49
CD 2
5. Mandrake Root (Blackmore, Evans, Lord) - 28:40
6. Child in Time (Blackmore, Gillan, Glover, Lord, Paice) - 20:29
7. Black Night (Blackmore, Gillan, Glover, Lord, Paice) - 7:34
Κυματοσωματιδιακός δυϊσμός
εναλλ.=|μικρογραφία|Στο [[φωτοηλεκτρικό φαινόμενο, ηλεκτρόνια εκπέμπονται από την ύλη, λαμβάνοντας την απαιτούμενη ενέργεια από ηλεκτρομαγνητική ακτινοβολία.]] Ο κυματοσωματιδιακός δυϊσμός είναι το κυριότερο χαρακτηριστικό της κβαντικής θεωρίας, και μία ειδοποιός διαφορά της σε σχέση με την κλασική θεώρηση της φύσης. Συνίσταται στο γεγονός ότι οι θεμελιώδεις οντότητες της φύσης παρουσιάζουν και κυματική και σωματιδιακή συμπεριφορά.
Η αρχή του κυματοσωματιδιακού δυϊσμού της ύλης: Όλα τα φυσικά σωματίδια έχουν και κυματική συμπεριφορά παράλληλα με τη σωματιδιακή, όχι όμως ταυτόχρονα. Οι σχέσεις που συνδέουν τα σωματιδιακά χαρακτηριστικά ενέργειας E και ορμής p με τα κυματικά της συχνότητας f και μήκους κύματος \lambda είναι οι: είναι δηλαδή οι ίδιες με εκείνες που ισχύουν για το φως αλλά λυμένες ως προς συχνότητα και μήκος κύματος, αφού είναι τώρα η παράγωγη ιδιότητα.
Τα σωματίδια (ηλεκτρόνιο, πρωτόνιο, νετρόνιο κ.α.) στην κλασσική φυσική θεωρούνται ως "τμήματα ύλης", παρόμοια με τα μακροσκοπικά αντικείμενα (κάτι σαν την μπάλα του γκολφ αλλά πολύ μικρότερων διαστάσεων).Το κύριο χαρακτηριστικό τους είναι ότι είναι εντοπισμένα στο χώρο, δηλαδή μπορούμε με κάποια ακρίβεια να περιγράψουμε τις συντεταγμένες τους με 3 αριθμούς (στον τρισδιάστατο χώρο). Από την άλλη μεριά, το "κύμα" είναι μία διαταραχή ενός ελαστικού μέσου, ή ενός πεδίου, που διαδίδεται με κάποια ταχύτητα. Το πεδίο "απλώνεται" στο χώρο και για να το περιγράψουμε απαιτείται ένα ορισμένο πλήθος αριθμών (βαθμοί ελευθερίας) για κάθε σημείο του χώρου. Οι δύο εικόνες, αν κριθούν με βάση τις αισθήσεις μας, είναι τελείως ασύμβατες: το κύμα και το κομμάτι ύλης που λέμε σωματίδιο φαίνονται διαφορετικά πράγματα.
Η φύση όμως δεν ακολουθεί πάντα αυτό που σε μάς "φαίνεται" φυσιολογικό. Αρχικά αποδείχθηκε ότι το φως έχει και τις δύο ιδιότητες: είναι κύμα, αλλά και σωματίδιο (φωτόνιο, Πλανκ: 1900). Αργότερα με μία τολμηρή υπόθεση ο Ντε Μπρολί απέδωσε κυματικές ιδιότητες στο ηλεκτρόνιο που περιστρέφεται γύρω από τον πυρήνα του υδρογόνου, με μήκος κύματος αντιστρόφως ανάλογο της ενέργειάς του.
Η ανάκριση της φύσης (πείραμα) έχει αποδείξει άπειρες φορές έκτοτε ότι αυτή η θεώρηση είναι σωστή. Τα σωματίδια έχουν και κυματικές ιδιότητες (παρουσιάζουν κυματική συμπεριφορά, για παράδειγμα συμβολή και περίθλαση) και τα κύματα έχουν και σωματιδιακές (συμπεριφέρονται σαν ρεύμα σωματιδίων, ιδίως κατά την εκπομπή και την απορρόφησή τους). Σε κάποια φαινόμενα εκδηλώνεται η κυματική φύση ενός σωματιδίου, ενώ σε κάποια άλλα εκδηλώνεται η σωματιδιακή του φύση. Η διαφορά με την κλασική θεώρηση του κύματος, στην περίπτωση που ένα σωματίδιο εκδηλώνει την κυματική του φύση, είναι ότι δεν πρόκειται για υλικό κύμα αλλά για κύμα πιθανότητας.
Οι δύο φύσεις αυτές είναι συμπληρωματικές. Η μία δεν αναιρεί την άλλη.
Παραπομπές
Κατηγορία:Κβαντική μηχανική Κατηγορία:Διχοτομίες
Scandinavian Nights
Πηγές
Κατηγορία:Δισκογραφία των Deep Purple Κατηγορία:Άλμπουμ του 1988
Σταθμός Μέγαρο Μουσικής (Μετρό Αθήνας)
Η αρχική τοποθεσία του σταθμού στα σχέδια του 1979 ήταν στην πλατεία Μαβίλη, ωστόσο η ολοκλήρωση του Μεγάρου Μουσικής το 1991 επέδρασε ώστε ο σταθμός να μετατεθεί στο σημερινό σημείο. Στον αρχικό σχεδιασμό του σταθμού προβλεπόταν υπόγεια σύνδεση με τη νέα πτέρυγα του παρακείμενου Μεγάρου Μουσικής, η οποία ωστόσο μέχρι σήμερα δεν έχει υλοποιηθεί. Το ζήτημα απασχόλησε στο παρελθόν το κοινοβούλιο, με σχετικές ερωτήσεις από μέρους του ΚΚΕ. Αρχική ονομασία του σταθμού ήταν τα "Ιλίσσια".
Έργα τέχνης
Στο επίπεδο έκδοσης εισιτηρίων του σταθμού εκτίθεται πάνω στο μάρμαρο του τοίχου ψηφιδωτή σύνθεση με πουλιά, του καλλιτέχνη Πάνου Φειδάκη με τίτλο «Μπαμπουζίνα». Λίγοι ωστόσο από τους χιλιάδες των επιβατών που διέρχονται καθημερινά από τον σταθμό γνωρίζουν ότι το έργο, διαστάσεων 180 x 780 εκατοστών, είναι και το τελευταίο του καλλιτέχνη, αφού μόλις λίγους μήνες αργότερα αυτοκτόνησε σε ηλικία 46 ετών.
Παραπομπές
Μεγαρο Μουσικης Μεγαρο Μουσικης
Μαρία Μαγδαληνή (Κριβέλι)
Η Μαρία Μαγδαληνή (ιταλικά: Maria Magdalena) είναι ένα έργο αναγεννησιακής ζωγραφικής που φιλοτέχνησε περίπου το 1487 ο Βενετσιάνος ζωγράφος Κάρλο Κριβέλι (1430/35-1494/95). Ανήκει στη συλλογή του Κρατικού Μουσείου του Άμστερνταμ στην Ολλανδία, στην οποία πέρασε το 1949 από τη συλλογή Mannheimer.
Υπήρξε μακρά αμφισβήτηση για το αν ο συγκεκριμένος πίνακας αποτελούσε τμήμα τρίπτυχου ή αυτόνομο έργο. Το σχήμα και η κορνίζα ενισχύουν την πρώτη άποψη, όπως και το γεγονός ότι η μορφή στρέφεται προς τα αριστερά, πράγμα που συμβαίνει στα πολύπτυχα, στα οποία κάθε μορφή πρέπει να στρέφεται προς το κεντρικό τμήμα του έργου.
Ο πίνακας απεικονίζει τη Μαρία Μαγδαληνή (της οποίας χαρακτηριστικό γνώρισμα είναι το δοχείο με το μύρο) σε μια από τις πιο εξεζητημένες πόζες του 15ου αιώνα. Ειδικότερα, οι κινήσεις των χεριών αποτελούν ένδειξη επιτηδευμενης κομψότητας, την οποία και τονίζουν. Τα πάντα εδώ αναδεικνύουν την ομορφιά αλλά και τη θεία φώτιση που χαρακτηρίζουν την Αγία: η χρήση του χρυσού ως χρωματικής βάσης (υπενθύμιση της πληθωρικότητας του Διεθνούς Γοτθικού ύφους), στο ένδυμα και στα μαλλιά, αλλά και τα μάρμαρα και ο διάκοσμος της βάσης, με χερουβείμ ανάμεσα σε φύλλα ακάνθου.
Πιθανώς ο Κριβέλι να επηρεάστηκε στην Κεντρική Ιταλία από την μεγάλη παράδοση της ξυλογλυπτικής, η οποία φαίνεται να τον εμπνέει στην απόδοση ορισμένων λεπτομερειών, και κυρίως των μαλλιών.
Εξωτερικοί σύνδεσμοι
Κατηγορία:Έργα ζωγραφικής του Κάρλο Κριβέλι Κατηγορία:Έργα αναγεννησιακής ζωγραφικής
Άννα Θεολόγου
Η Άννα Θεολόγου είναι Ελληνοκύπρια πολιτικός. Διετέλεσε βουλευτής στην Εκλογική Περιφέρεια Αμμοχώστου. Είναι επικεφαλής του κόμματος Αλλαγή Γενιάς.
Βιογραφικά στοιχεία
Η Άννα Θεολόγου γεννήθηκε στη Λεμεσό στις 12 Μαρτίου 1986. Κατάγεται από το Λευκόνοικο. Μέχρι δύο ετών έζησε στη Σαουδική Αραβία, ακολούθησαν δύο χρόνια στη Λεμεσό και μετέπειτα εγκαταστάθηκε στη Λευκωσία. Ομιλεί, πέρα από την ελληνική, την αγγλική, τη γαλλική και την ιταλική γλώσσα. Σπούδασε οικονομικές επιστήμες στο Πανεπιστήμιο Κύπρου. Ακολούθησε μεταπτυχιακές σπουδές στα νομισματικά και χρηματοοικονομικά στο ίδιο πανεπιστήμιο. Στη συνέχεια ακολούθησε μεταπτυχιακές σπουδές (MBA) στη διαχείριση ενεργειακών πόρων στο Ευρωπαϊκό Πανεπιστήμιο Κύπρου. Είναι οικονομολόγος.
Έχει 1 κόρη.
Πολιτική διαδρομή
Αρχικά βρέθηκε στο πλευρό της Ελένης Θεοχάρους όταν ιδρύθηκε η Αλληλεγγύη, αλλά μετά από ένα μήνα αποχώρησε λόγω της απόφασης του Κινήματος Αλληλεγγύης για εκλογική συνεργασία με το Ευρωπαϊκό Κόμμα. Υπέβαλε όμως υποψηφιότητα, ως αριστίνδην βουλευτής, στις βουλευτικές εκλογές του 2016 με τη Συμμαχία Πολιτών.
Στις βουλευτικές εκλογές του 2016 εκλέχτηκε για πρώτη φορά βουλευτής στην Εκλογική Περιφέρεια Αμμοχώστου με τη Συμμαχία Πολιτών για την ΙΑ΄ Κοινοβουλευτική Περίοδο. Ωστόσο, από τις 2 Φεβρουαρίου 2018 ανεξαρτητοποιήθηκε, καθώς αποχώρησε από τη Συμμαχία Πολιτών, διαφωνώντας με την απόφαση του κόμματος της για ψήφο κατά συνείδηση στον β΄ γύρο των προεδρικών εκλογών του 2018, καταγγέλλοντας «απόφαση για φίμωση της διαφορετικής άποψης» και έμμεση υποστήριξη της κυβέρνησης Νίκου Αναστασιάδη. Τον Οκτώμβη του 2019 δημιούργησε το κίνημα Ανεξάρτητοι,  το οποίο μετά απο γνωμάτευση του Γενικού Εισαγγελέα αναγκάστηκε να μετονομαστεί σε Αλλαγή Γενιάς.
Ως βουλευτής, ήταν μέλος της Κοινοβουλευτικής Επιτροπής Ενέργειας, Εμπορίου, Βιομηχανίας και Τουρισμού, της Κοινοβουλευτικής Επιτροπής Μεταφορών, Επικοινωνιών και Έργων, της Κοινοβουλευτικής Επιτροπής Οικονομικών και Προϋπολογισμού, της Κοινοβουλευτικής Επιτροπής Παρακολουθήσεως Σχεδίων Αναπτύξεως και Ελέγχου Δημόσιων Δαπανών, της Κοινοβουλευτικής Επιτροπής Προσφύγων-Εγκλωβισμένων-Αγνοουμένων-Παθόντων και της Ad Hoc Κοινοβουλευτικής Επιτροπής για την Αναθεώρηση και τον Εκσυγχρονισμό του Κανονισμού της Βουλής.
Άλλες δραστηριότητες
Το 2005, σε ηλικία 19 ετών, συμμετείχε στα καλλιστεία Κύπρου κερδίζοντας τον τίτλο της Miss Carlsberg (3η θέση).
Πηγές
Κατηγορία:Βουλευτές εκλεγμένοι με τη Συμμαχία Πολιτών Κατηγορία:Βουλευτές Αμμοχώστου Κατηγορία:Κύπριοι οικονομολόγοι Κατηγορία:Βουλευτές ΙΑ΄ Κοινοβουλευτικής Περιόδου (Κύπρος)
Σλοβένι Γκράντετς
Το Σλοβέν Γκράντετς (σλοβενικά: Slovenj Gradec) είναι κωμόπολη στη βόρεια Σλοβενία. Το 2020 είχε πληθυσμό 7249 κατοίκους. Βρίσκεται στην ιστορική περιοχή της Στυρίας, στο ανατολικό άκρο της οροσειράς Κάραβανκς, στην κοιλάδα Μίσλινια, σε απόσταση περίπου 45 χλμ από το Μάριμπορ και 65 χλμ βορειοανατολικά από την Λιουμπλιάνα.
Ο αυτοσχεδιασμός των Βερσαλλιών
Ο αυτοσχεδιασμός των Βερσαλλιών (γαλλικός τίτλος: L'Impromptu de Versailles) είναι μονόπρακτη κωμωδία σε πρόζα του Μολιέρου, που παρουσιάσθηκε για πρώτη φορά στις Βερσαλλίες στις 14 Οκτωβρίου 1663 και για το κοινό στο θέατρο του Παλαί Ρουαγιάλ τον Νοέμβριο του ίδιου έτους. Δημοσιεύτηκε μετά τον θάνατο του Μολιέρου, το 1682.
Στο έργο, που κατατάσσεται στο είδος «θέατρο μέσα στο θέατρο», παρακολουθούμε την πρόβα μιας παράστασης που δεν δίνεται ποτέ, όπου εκτίθενται οι θεατρικές και αισθητικές απόψεις του Μολιέρου.
Με αυτή την κωμωδία ο Μολιέρος απάντησε για δεύτερη φορά - η πρώτη ήταν με την Κριτική του σχολείου των γυναικών - στις επικρίσεις που είχε δεχθεί μετά την παράσταση της κωμωδίας του Το σχολείο των γυναικών (1662). Συγκεκριμένα, επιτίθεται στον Έντμ Μπουρσώ ως απάντηση στο έργο του Το πορτρέτο του ζωγράφου, ή η αντικριτική του σχολείου των γυναικών (1663), σε συνέχεια της διαμάχης.
Ο Μολιέρος ενθαρρύνθηκε από τον ίδιο τον Λουδοβίκο ΙΔ ' να απαντήσει στις επιθέσεις των επικριτών του, καθώς διασκέδαζε με τον ανταγωνισμό που υπήρχε μεταξύ των ηθοποιών του Μεγάρου της Βουργουνδίας (Hôtel de Bourgogne) και του θιάσου του Μολιέρου.
Υπόθεση
Ο Μολιέρος, συγγραφέας, διευθυντής θιάσου, σκηνοθέτης και ηθοποιός, διευθύνει την πρόβα ενός έργου που θα παιχτεί σε λίγες ώρες παρουσία του βασιλιά. Οι ηθοποιοί είναι αγχωμένοι γιατί δεν έχουν προλάβει να μάθουν τους ρόλους τους. Κατηγορούν τον Μολιέρο που δεν έκανε μια παρωδία με τους ηθοποιούς του Μεγάρου της Βουργουνδίας οι οποίοι τους είχαν επικρίνει.
Ο Μολιέρος διασκεδάζει διακωμωδώντας μερικούς από αυτούς πριν ξαναρχίσει την πρόβα και καθοδηγήσει τους ηθοποιούς του με ακριβείς οδηγίες για το πώς να κατανοήσουν τον κάθε ρόλο, την τεχνική ομιλίας, τη στάση του σώματος κλ. Μετά από αίτημα μιας ηθοποιού, απαγγέλλει μερικούς στίχους από τραγωδίες του Κορνέιγ σατιρίζοντας το εμφατικό, στομφώδες, «αφύσικο» ύφος του θιάσου του Μεγάρου της Βουργουνδίας. Η πρόβα διακόπτεται από κάποιον περίεργο αυλικό που τους καθυστερεί με κουραστικές ερωτήσεις και παρατηρήσεις, συμφωνεί τελικά να φύγει, λέγοντας ότι θα ενημερώσει τον βασιλιά ότι ο θίασος είναι έτοιμος να παίξει.
Η πρόβα μπορεί επιτέλους να ξεκινήσει. Ο Μολιέρος και ο Λα Γκρανζ υποδύονται δύο μαρκήσιους που πιστεύουν ότι έχουν στοχοποιηθεί στην Κριτική του σχολείου των γυναικών. Οι υπόλοιποι ηθοποιοί διακωμωδούν άλλους συγγραφείς, τις περισπούδαστες κυρίες κλ. Ο Μολιέρος εξηγεί ότι αυτό που ζηλεύουν οι αντίπαλοί του είναι η επιτυχία του. Αρνείται να συνεχίσει τις προσωπικές τους κατηγορίες και παρακαλεί να κρατηθεί η κριτική εντός των ορίων της ευπρέπειας.
Όμως η πρόβα διακόπτεται ξανά, οι ηθοποιοί βεβαιώνουν ότι δεν μπορούν να παίξουν τους ρόλους τους σε τόσο σύντομο χρονικό διάστημα. Οι υπηρέτες του βασιλιά ενημερώνουν τον Μολιέρο ότι ο βασιλιάς είναι ήδη στην αίθουσα και περιμένει την παράσταση, ο θίασος πανικοβάλλεται αλλά ο Μολιέρος συνεχίζει να καθυστερεί την έναρξη. Στο τέλος, ο βασιλιάς μαθαίνει για την αμηχανία τους και επιτρέπει να παιχτεί κάποιο άλλο έργο, αναβάλλοντας το νέο έως ότου ετοιμασθεί.
Αυτό το απλό σχέδιο πλοκής χρησιμεύει μόνο ως ένα γενικό υπόβαθρο πάνω στο οποίο αναδύονται ξεκάθαρα οι θεατρικές αρχές του Μολιέρου, του ηθοποιού, σκηνοθέτη του θιάσου και θεατρικού συγγραφέα, και οι αισθητικές του απόψεις.
Η διαμάχη με το Μέγαρο της Βουργουνδίας
μικρογραφία|Το πορτρέτο του [[Μολιέρος|Μολιέρου, Σαρλ Αντουάν Κουαπέλ (1730)]] Στον Αυτοσχεδιασμό των Βερσαλλιών ο Μολιέρος άσκησε σκληρή και μάλλον λανθασμένη κριτική στο θέατρο του Μεγάρου της Βουργουνδίας - αναφερόμενος στο στυλ των έργων, τους ηθοποιούς, το ρεπερτόριο.
Απαντώντας στον Αυτοσχεδιασμό, το Μέγαρο της Βουργουνδίας ανέβασε την ίδια χρονιά το έργο Αυτοσχεδιασμός του Μεγάρου Κοντέ, στο οποίο καταφέρονταν ανοιχτά κατά του Μολιέρου, την προτίμησή του για τη φάρσα που χαρακτήριζε «χαμηλό θεατρικό είδος, του οποίου η θέση δεν είναι στη σκηνή, αλλά στα πανηγύρια του Πον-Νεφ» και την αδυναμία του να παίξει τραγωδίες (το Μέγαρο της Βουργουνδίας ανέβαζε τραγωδίες). Η προσωπική του ζωή γίνεται επίσης αντικείμενο χλευασμού, συγκεκριμένα στο έργο αναφέρεται ξεκάθαρα ο δυστυχισμένος γάμος του Μολιέρου και η απιστία της συζύγου του Αρμάντ Μπεζάρ.
Η αντιπαράθεση μεταξύ του θιάσου του Μολιέρου και του Μεγάρου της Βουργουνδίας ξεκίνησε από το 1658, όταν ο Μολιέρος έλαβε από τον Λουδοβίκο ΙΔ ' τη σκηνή του Παλαί Ρουαγιάλ και την αιγίδα του Κυρίου, αδελφού του βασιλιά, και συνεχίστηκε μέχρι το 1680, όταν με διάταγμα του βασιλιά οι δύο θίασοι συγχωνεύτηκαν σε ένα ενιαίο θέατρο, την Κομεντί Φρανσαίζ. Το κοινό του Παρισιού παρακολουθούσε στενά τη διαμάχη των θεάτρων και των θεατρικών συγγραφέων και περίμενε με ανυπομονησία κάθε νέα απάντηση.
Διοργανώσεις Ε.Π.Σ. Αχαΐας 2015–16
Η πρωταθλήτρια ομάδα της ΕΠΣ Αχαΐας λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία.
Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Αχαΐας, αποκτά το δικαίωμα συμμετοχής στο Κύπελλο Ερασιτεχνών.
Πρωτάθλημα
Η δομή του πρωταθλήματος της Ε.Π.Σ. Αχαΐας είναι η εξής:
Α΄ Κατηγορία
Η κατηγορία διεξάγεται με τη συμμετοχή 16 συλλόγων και με τη μορφή πρωταθλήματος διπλών αγώνων. Μετά τη λήξη της κανονικής περιόδου των 30 αγωνιστικών η πρώτη σε βαθμούς ομάδα ανακηρύσσεται Πρωταθλήτρια, ενώ οι τέσσερις τελευταίες ομάδες υποβιβάζονται στην Β΄ (τρεις αν η πρωταθλήτρια ανέλθει στη Γ΄ Εθνική). Τον τίτλο της περιόδου 2015-16 κατέκτησε η Α.Ε. Αχαϊκή
Η τελική βαθμολογία ήταν: Πηγή: ΕΠΣ Αχαΐας
Β΄ Κατηγορία
31 συνολικά ομάδες χωρισμένες σε δυο ομίλους αγωνίστηκαν στη Β΄ Κατηγορία. Πέντε, τελικά, ομάδες δε δήλωσαν συμμετοχή στη Β΄: Θύελλα Σκιαδά που δήλωσε στη Γ΄ χωρίς τελικά να αγωνιστεί και οι ΑΟ Βουπρασίου, ΑΕ Μετοχίου,Δόξα Νιφορέικων, Αιγιεύς-Άρης Βαλιμίτικων που δεν συμμετείχαν σε καμία διοργάνωση, ενώ και μια έκτη ομάδα που είχε αποχωρήσει,ο ΑΟ Πάτραι 2008, τελικά αγωνίστηκε κανονικά στη Β΄. Αντικαταστάθηκαν από τις τέσσερις επιλαχούσες των Play Off της Γ΄ Κατηγορίας 2014-15 (Άρης Κάτω Αχαΐας, Αστέρας Τσουκαλέικων, Μέγας Δικέφαλος και Αστέρας Τέμενης) ενώ οι προσπάθειες για συμπλήρωση και της 32ης θέσης μέσω κλήρωσης απέτυχαν.
Οι δυο πρώτες κάθε ομίλου προβιβάζονται στην Α΄ της επόμενης περιόδου. Οι ομάδες απο 14η θέση και κάτω υποβιβάζονται, οι ομάδες που θα τερματίσουν στη 13η θέση θα δώσουν αγώνες κατάταξης και η νικήτρια θα παραμείνει στην κατηγορία εφόσον η πρωταθλήτρια Αχαΐας προβιβαστεί στη Γ΄ Εθνική.
1ος όμιλος
Πηγή: ΕΠΣ Αχαΐας
2ος όμιλος
Πηγή: ΕΠΣ Αχαΐας
Γ΄ Κατηγορία
Στην κατηγορία συμμετέχουν συνολικά 56 σύλλογοι χωρισμένοι με γεωγραφικά κριτήρια σε 4 ομίλους. 2 ομάδες απο κάθε όμιλο κερδίζουν την άνοδο στη Β΄ κατηγορία, οι πρωταθλητές και οι νικητές των αγώνων κατάταξης μεταξύ των ομάδων που τερμάτισαν από τη 2η εως 5η θέση σε κάθε όμιλο.
Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Αχαΐας. Κυπελλούχος για το 2015-16 είναι η ομάδα του Κεραυνού Αγίου Βασιλείου
Ημιτελικοί
Οι ημιτελικοί αγώνες εγιναν στις 3 Φεβρουαρίου 2016
Εξωτερικοί σύνδεσμοι
Κατηγορία:Ε.Π.Σ. Αχαΐας Κατηγορία:Εγχώρια ποδοσφαιρικά πρωταθλήματα 2015–2016 Κατηγορία:Εγχώρια ποδοσφαιρικά κύπελλα 2015-2016
Περικλής Ράλλης
Καριέρα
Εξελέγη βουλευτής Μεσσηνίας με το Λαϊκό Κόμμα. Διετέλεσε γενικός διοικητής Μακεδονίας (8 Ιουνίου 1934- 20 Μαρτίου 1935). Χρημάτισε τρεις φορές υπουργός Εσωτερικών, από τις 20 Μαρτίου ως τις 10 Σεπτεμβρίου 1935, από τις 16 Σεπτεμβρίου ως τις 10 Οκτωβρίου 1935 (προσωρινός) και από τις 3 Ιανουαρίου 1945 ως τις 21 Φεβρουαρίου 1945. Από τις 3 Ιανουαρίου ως τις 4 Ιανουαρίου 1945 ήταν και υπηρεσιακός υπουργός Εθνικής Παιδείας και Θρησκευμάτων.
Λίγους μήνες πριν το θάνατό του, υπέγραψε τη συνθήκη της Βάρκιζας.
Θάνατος
Πέθανε στις 20 Αυγούστου 1945, την ημέρα που γινόταν η κηδεία του Πέτρου Ράλλη.
Παραπομπές
Κατηγορία:Βουλευτές εκλεγμένοι με το Λαϊκό Κόμμα Κατηγορία:Βουλευτές Μεσσηνίας Κατηγορία:Έλληνες υπουργοί Εσωτερικών Κατηγορία:Έλληνες υπουργοί Εθνικής Παιδείας και Θρησκευμάτων Κατηγορία:Έλληνες υπουργοί Γενικοί Διοικητές Μακεδονίας
Τζαβάντ Νεκουνάμ
₩| όνομα                   = }} Ο Τζαβάντ Νεκουνάμ (περσικά:  جواد نکونام, γεννήθηκε 7 Σεπτεμβρίου 1980) είναι  Ιρανός πρώην ποδοσφαιριστής που αγωνιζόταν ως μέσος, ενώ ήταν και ο αρχηγός της Εθνικής Ιράν. Είναι συν - κάτοχος του ρεκόρ συμμετοχών για την εθνική του ομάδα με 149.
Καριέρα σε συλλόγους
Ο Νεκουνάμ έπαιξε για πολλά χρόνια στην Πας Τεχεράνης μέχρι το 2005 που πήρε μεταγραφή για την Αλ Γουάντα στα Ηνωμένα Αραβικά Εμιράτα. Την επόμενη σεζόν έπαιξε σε μια άλλη ομάδα της αραβικής χώρας, την Αλ Σάρτζα. Εγκεφαλικός παίκτης με καλές αμυντικές τοποθετήσεις και εξαιρετικός πασέρ δεν άργησε να αναδειχθεί και στο διεθνές ποδόσφαιρο.